# name
Contes i cancel·lació cultural : controvèrsies i perspectives sobre els continguts dels contes

# metadata.dc.description.abstract[].value
Sovint ens preguntem si no es fa un gra massa quan es decideix cancel·lar determinades lectures als infants. Certament, la percepció del sexisme o el racisme en la literatura i el cinema infantils ha generat un seguit d’accions i reaccions que no es poden ignorar. Sense anar gaire lluny, els llibres de Roald Dahl han estat objecte de crítiques pel seu llenguatge no prou inclusiu. Exemples com aquest fan que ens plantegem si és una bona decisió evitar el contacte de les noves generacions amb alguns continguts del passat que ara grinyolen i han esdevingut qüestionables. On se situa la frontera entre el que és convenient i el que no ho és en l’àmbit de la ficció infantil? Qui ha de determinar aquest límit i sota quins paràmetres? Amagar el que no agrada pot posar en perill la formació cultural d’avui? En aquest llibre, diversos professionals vinculats a la recerca i a la literatura adreçada als infants ofereixen un ventall d’arguments sobre si cal o no cal llençar alguns contes a la foguera.

# metadata.dc.rights[].value
cc-by-nc-nd (c) Edicions de la Universitat de Barcelona, 2024

# metadata.dc.source[].value
Col·lecció Pedagogies UB - eBooks - (Publicacions i Edicions UB)

# metadata.dc.title[].value
Contes i cancel·lació cultural : controvèrsies i perspectives sobre els continguts dels contes